طالبانو د پاکستاني عسکرو سرونه قلم کړې
ای پي وائي پوځ شمالي وزیرستان کې د اتوار په ورځ د عسکرو په قطار د برید او په نتیجه کې د نهه عسکرو د وژنې تصدیق کړی دی. پوځ وئیلي د ځني وژل شوؤ عسکرو مړي يي ترلاسه کړې دي
د پاکستان په شمالي وزیرستان کې طالبانو د دواؤ نیول شوؤ پاکستاني عسکرو سرونه قلم کړې دي او بیا يي دغه سرونه د ستنونه ځوړند کړې دي. او هم په شمالي وزیرستان کې د طالبانو په برید کې نهه نور عسکر وژل شوې دي. د امریکې خبري ادارې ایسو سې ایټډ پریس ای پي د طالبان د یو کمانډر د قوله وئیلي د اتوار په ورځ د شمالي وزیرستان په میران شاه ښار کې پوځ په دواؤ کورونو یرغل ووکړو چې پکې د طالبانو یو کمانډر او یو شمیر نور ملگري ووژل شول. د ای پي رپورټ وائي په کور د یرغل په مهال طالبانو دوه عسکر وونیول، سرونه يي قلم کړل او دغه سرونه يي د میران شاه په مخلتفو برخو کې ځوړند کړل. ای پي وائي پوځ شمالي وزیرستان کې د اتوار په ورځ د عسکرو په قطار د برید او په نتیجه کې د نهه عسکرو د وژنې تصدیق کړی دی. پوځ وئیلي د ځني وژل شوؤ عسکرو مړي يي ترلاسه کړې دي او نور مړي ترلاسه کولو د پاره يي قبائیلي مشرانو سره خبرې اترې شورو کړې دي. شمالي وزیرستان د طالبانو او په خصوصي توگه د حقاني وسله والې ډلې اهم مرکز گڼلی کیږي. امریکائي چارواکې وائي شمالي وزیرستان کې میشته وسله وال د هلته نه په افغانستان کې د حملو منصوبه سازي کوي او امریکا د پاکستان نه غوښتنه کوي چې شمالي وزیرستان کې میشته وسله والو خلاف دي کاروائي ووکړي. پاکستان تر اوسه شمالي وزیرستان کې د کاروائي نه ډډه کړې ده او وائي هلته د کاروائي فیصله به په خپل وخت او د خپلو وسائیلو سره په مناسبت کوي. خو تجزیه کار وائي پاکستان د حقاني ډلې سره تاریخي روابط لري او دا چې پاکستان گڼې افغانستان نه د خارجي ځواکونو د بیرته تگ ورستو دغه روابط د هیواد د پاره گټه ور ثابتیدی شي.